recursal/SuperWikiNEXT-32B huggingface dataset:
Ο όρος **κεραμικά υλικά** έχει ευρύτερη χρήση και περιλαμβάνει όλα τα ανόργανα μη μεταλλικά υλικά που έχουν υποστεί θερμική κατεργασία σε υψηλές θερμοκρασίες (>1000 °C) είτε κατά το στάδιο της επεξεργασίας είτε κατά το στάδιο της εφαρμογής.

Τα παραδοσιακά κεραμικά είναι τα πήλινα αντικείμενα, τούβλα και κεραμίδια. Στα κεραμικά περιλαμβάνονται επίσης το τσιμέντο και το γυαλί. Ως προηγμένα κεραμικά αναφέρονται υλικά τα οποία είναι χρήσιμα για τις ηλεκτρικές, ηλεκτρονικές, οπτικές ή μαγνητικές ιδιότητές τους. 

Τα κεραμικά υλικά αποτελούνται από ενώσεις με ισχυρούς ομοιοπολικούς δεσμούς, όπως:

* Οξείδια (π.χ. Al2O3)
* Καρβίδια (π.χ. B4C)
* Νιτρίδια (π.χ. Si3N4)
* Βορίδια (π.χ. Nd2Fe14B)

Συνήθεις ιδιότητες των κεραμικών είναι:

* αντοχή σε υψηλές θερμοκρασίες
* μονωτικές ιδιότητες, ή ημιαγώγιμη συμπεριφορά με διάφορες μαγνητικές και διηλεκτρικές ιδιότητες
* αντίσταση στην παραμόρφωση - ευθραυστότητα
* χαμηλές τιμές στις μηχανικές ιδιότητες

Στην πράξη, οι ιδιότητες των κεραμικών υλικών έχουν μεγάλες διαφορές από υλικό σε υλικό, με χαρακτηριστικό παράδειγμα τους κεραμικούς υπεραγωγούς υψηλών θερμοκρασιών (π.χ.YBa2Cu3O7-x).

Αναφορές
--------

1. 1 2 3  «ΚΕΡΑΜΙΚΑ ΥΛΙΚΑ (CERAMICS» (PDF). Εθνικό Μετσόβιο Πολυτεχνείο. Αρχειοθετήθηκε από το πρωτότυπο (PDF) στις 5 Μαρτίου 2016. Ανακτήθηκε στις 23 Μαΐου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85022017
* GND: 4030270-2
* BNF: cb11935435f (data)
* HDS: 047274
* NDL: 00570816
* NKC: ph121575
* BNE: XX524836

 |

 |
Μερικά παραδείγματα κιονόκρανων σε διαφορετικά στυλ: Αιγυπτιακό Σύνθετο, Αρχαιοελληνικό Δωρικό, Αρχαίο Ελληνικό Ιωνικό, Ρωμαϊκό Κορινθιακό, Βυζαντινό σε σχήμα καλαθιού, Ισλαμικό, Γοτθικό, Ροκοκό και Αρ Νουβό.
Ένδειξη κιονόκρανου - αρχιτεκτονική
**Κιονόκρανο** (*Κιονόκρανον*) ονομάζεται το λεγόμενο "κράνος", η κεφαλή του κίονα, που επιστέφει μία κολόνα, (κοινώς: κεφαλοκόλονο ή κεφαλοκολόνα ). Κιονόκρανα απαντώνται από την αρχαία αρχιτεκτονική μέχρι και τη σύγχρονη.

Το κιονόκρανο είναι το ανώτερο μέλος του κίονα το οποίο και φέρεται να υποβαστάζει το επικαθήμενο σ΄ αυτό επιστύλιο (οριζόντιο μέρος) της οροφής του οικοδομήματος. Το ανώτερο αυτό τμήμα του κίονα ποικίλει τόσο κατά το σχήμα όσο και κατά τη διακόσμηση, καθώς και κατά τόπο, χρονική περίοδο και ύλη.

Διακρίσεις
----------

Το Κρητικομυκηναϊκό κιονόκρανο αποτελείται από δύο κυρίως μέλη: του λεγόμενου "εχίνου" (μοιάζει με στρογγυλό προσκέφαλο) και του "άβακα" (απλής τετράγωνης πλάκας).  

Το Αιολικό κιονόκρανο αποτελείται από εχίνο διακοσμημένο με φύλλα και κρινοειδή έλικες και οριζόντιου επιθήματος ή προσκεφάλου.  

Το Δωρικό κιονόκρανο αποτελείται από εχίνο στρογγυλό και από τετράγωνο άβακα.  

Το Ιωνικό κιονόκρανο αποτελείται από εχίνο τετραγωνισμένο του οποίου τα άκρα ελίσσονται, προς τα κάτω σε έλικες, και από τον άβακα.  

Το Κορινθιακό κιονόκρανο αποτελείται από υψηλό εχίνο που ονομάζεται "κάλαθος", που περιβάλλεται από σειρές φύλλων ακάνθης με σπειροειδείς ελισσόμενους "καυλούς" (= μίσχους) και ανθεμίων (ανθών), και τον άβακα με υπόκοιλες πλευρές. Ο τύπος αυτός από την όψη που παρουσιάζει λέγεται και "ανθεμωτό κιονόκρανο".

Ρυθμοί
------

Ιωνικό κιονόκρανο

Κορινθιακό κιονόκρανο

Τα τρία παραπάνω τελευταία είδη κιονόκρανου δηλαδή το Δωρικό, το Ιωνικό και το Κορινθιακό αποτελούν κατά την αρχαιολογία και την αρχιτεκτονική, τους τρεις βασικούς ρυθμούς του ελληνικού κιονόκρανου, από τους οποίους προήλθαν στους μετέπειτα χρόνους τα κιονόκρανα του ρωμαϊκού πολιτισμού (ρωμαϊκού ρυθμού) και στη συνέχεια χριστιανικού κόσμου (χριστιανικού ρυθμού) των οποίων τελικά κύριες διαφορές είναι μόνο στο διάκοσμο.
Ο **Γκυ**. γαλλ. Guy (1025 - 1069) από τον Οίκο της Ιβρέα ήταν κόμης τού Μπριόν & Βερνόν στη Νορμανδία.

Βιογραφία
---------

Ήταν ο δευτερότοκος γιος τού Ρενώ Α΄ κόμη της Βουργουνδίας και της Αλίκης, κόρης τού Ριχάρδου Β΄ δούκα της Νορμανδίας.

Ως νεότερος γιος δεν θα κληρονομούσε γη, έτσι η μητέρα του τον έστειλε να ανατραφεί στην Αυλή της Νορμανδίας στις αρχές της δεκαετίας τού 1040. Ήλπιζε, ότι οι κηδεμόνες τού εξαδέλφου του Γουλιέλμου δούκα της Νορμανδίας θα μεριμνούσαν για το μέλλον τού γιου της. Ο Γκυ έγινε μέλος της ακολουθίας τού δούκα, αλλά από τη θέση αυτή δεν είχε πόρους για να διεκδικήσει το αξίωμα τού δούκα, που φιλοδοξούσε.

Το 1040 φονεύθηκε ο Γιλβέρτος κόμης τού Μπριόν, εξάδελφος της Αλίκης και η κομητεία του δόθηκε στον Γκυ ως beneficium. Του δόθηκε επίσης το Βερνόν. Ήταν ευεργέτης τού αββαείου τού Μπεκ, όπως και ο προκάτοχός του. Ο Γκυ, που δεν ήταν ικανοποιημένος από τις γαίες του, έγινε αρχηγός συνωμοσίας δυσαρεστημένων ευγενών. Ήταν εγγονός τού Ριχάρδου Β΄ και αυτό τούς έφθανε. Το 1047 στη μάχη τού Βαλ-ες-Ντύν εναντίον τού Γουλιέλμου και τού επικυριάρχου αυτού Ερρίκου Α΄ της Γαλλίας, ο Γκυ ηττήθηκε και αποσύρθηκε στο κάστρο Μπριόν. Εκεί ο δούκας τον πολιόρκησε για τρία έτη και τον υπέταξε το 1049. Ο ιστορικός Γουλιέλμος του Πουατιέ αναφέρει, ότι ο δούκας τού επέτρεψε να μείνει στην Αυλή του· ο ιστορικός Γουλέλμος του Ζουμιέζ το περιγράφει ως περιορισμό στο ανάκτορο. Τιμωρήθηκε με αφαίρεση των κάστρων του.

Παραπομπές
----------

1. 1 2  Darryl Roger Lundy: (Αγγλικά) *The Peerage*.

Πηγές
-----

* Crouch, David (2016). The Normans: The History of a Dynasty. A&C Black. ISBN 1852855959.
* Crouch, David (2006). William the Conqueror: The Norman Impact Upon England. A&C Black. ISBN 1852855959.
* Hagger, Mark S. (2017). Norman Rule in Normandy, 911-1144. Boydell & Brewer. ISBN 1783272147.
* Potter, Julie (1999). The Benefactors of Bec and the Politics of Priories. Anglo-Norman Studies XXI: Proceedings of the Battle Conference 1998. Boydell & Brewer. ISBN 0851157459.
Με βάση την κατηγοριοποίηση που έκανε ο ψυχολόγος Stanley Smith Stevens το 1946, η μέτρηση κατηγοριοποιείται σε τέσσερις κλίμακες, ονομαστική, τακτική, διαστημική και αναλογική, οι οποίες χαρακτηρίζονται από δυο ιδιότητες, τη διάταξη των μετρήσεων και την απόσταση μεταξύ τους.

Ονομαστική κλίμακα
------------------

Μέτρηση ονομαστικής κλίμακας (nominal ή categorical scale) εμπλέκει δεδομένα που σχετίζονται με μεταβλητές των οποίων οι τιμές απεικονίζουν κατηγορίες που δεν διέπονται από την ιδιότητα της διάταξης ούτε από εκείνη της απόστασης, οπότε δεν μπορεί να γίνει κάποια σύγκριση, αριθμητική πράξη ή υπολογισμός στατιστικών μέτρων. Παραδείγματα τέτοιων μεταβλητών είναι το φύλο, το επάγγελμα, η οικογενειακή κατάσταση.

Τακτική κλίμακα
---------------

Μέτρηση τακτικής κλίμακας (ordinal scale) εμπλέκει δεδομένα που σχετίζονται με μεταβλητές των οποίων οι τιμές απεικονίζουν κατηγορίες οι οποίες μπορούν να μπουν σε μία διάταξη-σειρά, από μία κατώτερη σε μία ανώτερη. Δεν υπάρχει η ιδιότητα της απόστασης οπότε δεν μπορούμε να υπολογίσουμε το βαθμό διαφοράς ή το σχετικό μέγεθος μεταξύ δύο κατηγοριών. Παραδείγματα τέτοιων μεταβλητών είναι το επίπεδο γνώσης κάποιου θέματος, το επίπεδο εκπαίδευσης, η θέση σε μία εταιρεία.

Διαστημική/Αριθμητική κλίμακα
-----------------------------

Η διαστημική κλίμακα (interval scale) αναφέρεται στη μέτρηση αριθμητικών δεδομένων, τα οποία ικανοποιούν την ιδιότητα της διάταξης αλλά και της απόστασης μεταξύ τους. Το 0, όμως, επιλέγεται αυθαίρετα, δεν δηλώνει δηλαδή την απουσία του μετρούμενου χαρακτηριστικού. Αποτέλεσμα είναι να μπορούμε να μελετήσουμε διαφορές όχι όμως και αναλογικές σχέσεις μεταξύ των τιμών των μεταβλητών. Χαρακτηριστικότερο παράδειγμα εδώ είναι η θερμοκρασία.

Αναλογική κλίμακα
-----------------

Η αναλογική κλίμακα (ratio scale) αναφέρεται στη μέτρηση αριθμητικών δεδομένων τα οποία ικανοποιούν τις ιδιότητες της διάταξης και της απόστασης και ταυτόχρονα έχουν και ορισμένο 0 που αντιπροσωπεύει την απουσία του χαρακτηριστικού που μελετάται. Έτσι, εδώ μπορούν να μελετηθούν και αναλογικές σχέσεις μεταξύ των μεταβλητών. Παραδείγματα είναι η ηλικία, το σωματικό βάρος, εμβαδό οικοπέδων, κλπ.

Παραπομπές
----------

1. ↑  
Stevens, S. S. (1946). «On the Theory of Scales of Measurement». *Science* **103** (2684): 677–680. doi:10.1126/science.103.2684.677. PMID 17750512. .

Πηγές
-----

* Τσίμπος, Κλέων & Φώτης Γεωργιακώδης (1999), *Περιγραφική & Διερευνητική Στατιστική Ανάλυση Δεδομένων: Τόμος Α’ Μονοδιάστατη Ανάλυση*, Αθαν. Σταμούλης.
* Χάλκος, Γεώργιος Εμμ. (2000), *Στατιστική: Θεωρία, Εφαρμογές και Χρήση Στατιστικών Προγραμμάτων σε Η/Υ*, τυπωθήτω – Γιώργος Δαρδάνος.
Η **σεισμοτεκτονική** είναι ιδιαίτερος κλάδος της σεισμολογίας, αλλά και τομέας της τεκτονικής με αντικείμενο έρευνας και μελέτης τη σχέση ενός σεισμού (αιτιών και δυνάμεων που τον προκάλεσαν) με την τεκτονική κατάσταση της περιοχής, αλλά και με τις τεκτονικές παραμορφώσεις που προκλήθηκαν από την σεισμική δράση στην ίδια περιοχή. Ουσιαστικά από τη μελέτη της σχέσης αυτής προσδιορίζεται η σεισμικότητα μιας περιοχής και κατ΄ επέκταση ο βαθμός της σεισμικής επικινδυνότητάς της. Από τα παραπάνω καθίσταται εμφανής και η σπουδαιότητα του κλάδου αυτού.

Βασικά εργαλεία της σεισμοτεκτονικής αποτελούν τα σεισμογραφικά στοιχεία που παρέχουν οι σεισμογράφοι, ως προς το είδος του σεισμού, οι σεισμικές καταγραφές, οι γεωλογικοί και ειδικότερα οι τεκτονικοί χάρτες, όπου μπορούν να προσδιοριστούν ενεργά ρήγματα, ή άλλες τεκτονικές διεργασίες, σε συνδυασμό με επιτόπιες έρευνες και μετρήσεις, καθώς και η μελέτη σχετικών ιστορικών αρχείων γεωμορφολογίας του τόπου.

Πηγές
-----

* *Εγκυκλοπαίδεια Πάπυρος Larousse Britannica*, τ. 53ος, σ. 285
Η **Λένα Ζευγαρά** (Καρδιτσομαγούλα, 24 Μαρτίου 1992) είναι Ελληνίδα λαϊκή τραγουδίστρια. Θεωρείται ως ένα από τα ανερχόμενα ονόματα του ελληνικού λαϊκού τραγουδιού.

Βιογραφικό
----------

Γεννήθηκε και μεγάλωσε στο χωριό Καρδιτσομαγούλα του Νομού Καρδίτσας. Αποφοίτησε από το τμήμα Οικονομικών Επιστημών του Πανεπιστημίου Μακεδονίας.

Το πρώτο της τραγούδι κυκλοφόρησε το 2015 από την δισκογραφική εταιρία Spicy Music με τίτλο "Θάλασσα ή Αγάπη". Δειλά δειλά ξεκίνησε διάφορες συνεργασίες σε νυχτερινά κέντρα με πολλούς μεγάλους καλλιτέχνες, ενώ στην πρώτη της δουλειά είχε συνεργαστεί με τον Βασίλη Καρρά. 

Το 2018 κυκλοφορεί το τραγούδι "Όνειρα" σε μουσική Μιχάλη Τουρατζίδη και στίχους Βασίλη Καρρά, από τη δισκογραφική εταιρεία M.T.

Το καλοκαίρι του 2019 κυκλοφόρησε ένα medley με το video clip "Σήμερα Και Αύριο και το "Έλα Έλα" το οποίο έγινε τεράστιο hit εκείνο το καλοκαίρι. Το φθινόπωρο έρχεται υπογραφή συμβολαίου με την Panik Platinum, το label της Panik Records.

Τον χειμώνα του 2019-2020 εμφανίζεται στο νυχτερινό κέντρο Tokyo Theater, στην Αθήνα.

Τον Μάιο του 2020 κυκλοφόρησε από την Panik και την Μ.Τ ένα medley σε live έκδοση και με τίτλους "Ήμαρτον" και "Δεν Έχεις Τον Θεό Σου" μαζί με το video clip.

Φιλμογραφία
-----------

### Music Videos

| Έτος | Τίτλος |
| --- | --- |
| 2018 | "Όνειρα" |
| 2019 | "Σήμερα Και Αύριο" / "Έλα Έλα" (Medley) |
| 2020 | "Ήμαρτον" / "Δεν Έχεις τον Θεό Σου" / "Έχασα τη Γη" / "Σβήνω Τηλέφωνα" / "Θα Χορέψουμε" (medley) |
| "Στα Πατώματα" |

Βραβεύσεις
----------

| Έτος | Βραβεία | Κατηγορία | Υποψηφιότητα |
| --- | --- | --- | --- |
| 2020 | Mad Video Music Awards | Καλύτερος Πρωτοεμφανιζόμενος | Λένα Ζευγαρά |

Πηγές
-----

1. ↑  Η νύχτα ανήκει στη Λένα Ζευγαρά "Αρχειοθετήθηκε 2020-01-13 στο Wayback Machine."
Ο **Πάβελ Βασίλιεβιτς Σουλγιαντζίγκα** (*ρωσικά: Павел Васильевич Суляндзига‎‎*, γεννήθηκε στις 20 Φεβρουαρίου 1962, στο Ολόν της επαρχίας Ποζάρσκι στο Κράι Πριμόρσκι) είναι Ρώσος ακτιβιστής για τα δικαιώματα των αυτοχθόνων Ουντέγκε. Είναι μέλος Ομάδας Εργασίας του ΟΗΕ για τα ανθρώπινα δικαιώματα και τις υπερεθνικές εταιρείες και άλλες επιχειρήσεις. Έχει ως αποστολή τη διάδοση των Κατευθυντήριων Αρχών των Ηνωμένων Εθνών για τις Επιχειρήσεις και τα Ανθρώπινα Δικαιώματα και πρώην μέλος του Δημόσιου Επιμελητηρίου της Ρωσίας

Μέχρι το 2010, ήταν ο πρώτος αντιπρόεδρος της Ρωσικής Ένωσης των Αυτοχθόνων Λαών του Βορρά και μέλος του Μόνιμου Φόρουμ των Ηνωμένων Εθνών για τα Ζητήματα των Αυτοχθόνων

Η μητρική περιοχή του Σουλγιαντζίγκα είναι η κοιλάδα του ποταμού Μπίκιν, που βρίσκεται σε κοντινή απόσταση από το Φυσικό Καταφύγιο Σιχότε-Αλίν, το οποίο ανακηρύχθηκε Μνημείο Παγκόσμιας Κληρονομιάς το 2001. Η κοιλάδα Μπικίν καλύπτεται με πυκνό δάσος και αποτελεί ένα σημαντικό βιότοπο για την τίγρη Αμούρ. Κατά τη διάρκεια της δεκαετίας του 1980, ο Πάβελ Σουλγιαντζίγκα έζησε στο χωριό Κράσνι Γιαρ, όπου επέτυχε τη κινητοποίηση του πληθυσμού εναντίον της διοίκησης που προτιθόταν να χορηγήσει άδειες ξυλείας σε μια Σοβιετικοκορεατική κοινοπραξία ηγούμενη από τη Hyundai. Από τότε παρέμεινε ένας από τους πιο ένθερμους ακτιβιστές για τα δικαιώματα των αυτοχθόνων στη Ρωσική Ομοσπονδία.

Παραπομπές
----------

1. ↑
2. ↑
3. ↑
4. ↑
5. ↑  «Павлу Васильевичу Суляндзига 50 лет». *RAIPON*. 20 February 2012. Αρχειοθετήθηκε από το πρωτότυπο στις 3 March 2012.. Ανακτήθηκε στις 20 February 2012.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 192992988
* SUDOC: 13495257X

 |

 |
Ο **αριθμός Μαχ (Mach)**, με διεθνές σύμβολο *Ma*, είναι ο λόγος της ταχύτητας ενός αντικειμένου προς την τοπική ταχύτητα μετάδοσης του ήχου, είναι δηλαδή αδιάστατος αριθμός.

Υπενθυμίζεται ότι η ταχύτητα μετάδοσης του ήχου σε οποιοδήποτε μέσον δεν είναι πάντα σταθερή, αλλά εξαρτάται από τη θερμοκρασία, την πίεση και την πυκνότητα, ειδικότερα στον αέρα, υπερκείμενο της Γης, εξαρτάται από το ύψος, την θερμοκρασία και την πίεση που επικρατούν κατά την μετάδοση. Έτσι λέγοντας τοπική ταχύτητα εννοούνται οι συνθήκες που επικρατούν στο ύψος που συμβαίνει η μετάδοση. 

Στη χρήση του όρου η λέξη Μαχ προηγείται του προσδιοριστικού λόγου π.χ. Μαχ 0,50, Μαχ 1, Μαχ 1,78 και ποτέ αντίστροφα. Ο αριθμός Μαχ χρησιμοποιείται κυρίως για την ταχύτητα αεροσκαφών και ιδιαίτερα των υπερηχητικών, από τον οποίο και προσδιορίζεται η ταχύτητα της πτήσης που διενεργούν ως ακολούθως:

* Υποηχητική πτήση (Ma<1)
* Πτήση στην ταχύτητα του ήχου (Ma=1)
* Υπερηχητική πτήση (Ma>1) και με επιπρόσθετη διάκριση σε:
	+ Υπερ-υπερηχητική πτήση και
	+ Πτήση επιστροφής (από το διάστημα), ή πτήση εισόδου (στην ατμόσφαιρα)

Στο επίπεδο της θάλασσας, σε πρότυπες συνθήκες, Μαχ 1 είναι η ταχύτητα με αριθμητική τιμή 1.225 χλμ/ώρα (761,2 μίλια την ώρα).

Ο αριθμός Μαχ πήρε το όνομά του από τον Αυστριακό φυσικό και φιλόσοφο Ερνστ Μαχ.

|  |  |
| --- | --- |
|  |  |
| (a) | (b) |

**Σχ. 1.** *Απεικόνιση κάθετων κρουστικών κυμάτων σε αεροτομή (Μα<1 υποηχητική ροή, Μα>1 υπερηχητική ροή).*
(a) Η ταχύτητα μακριά από την αεροτομή είναι υποηχητική 0.8<Μα∞<1.0.   

(b) Η ταχύτητα μακριά από την αεροτομή είναι υπερηχητική 1.0<Μα∞<1.2 .

Σημειώσεις
----------

Στη γαλλική αεροναυτιλία παράλληλα με τον όρο αύτον χρησιμοποιείται και ο όρος **αριθμός Σαρρώ** (νομπρ ντε Σαρρώ), προς τιμή του Γάλλου ερευνητή Εμίλ Σαρρώ (1837-1904).

Δείτε επίσης
------------

* Μαχόμετρο
Η **Μεγάλη Αδελφότης** ήταν μυστική οργάνωση που ιδρύθηκε στο τέλος της Επανάστασης του 1821 με κύριο σκοπό την υποστήριξη της Εκκλησίας η οποία είχε θεωρηθεί τότε από πολλούς ότι βρισκόταν "υπό διωγμό" που διενεργούσαν κάποιοι πολιτικοί κύκλοι. Στην οργάνωση εκείνη συμμετείχαν εκτός από ανώτεροι και κατώτεροι κληρικοί, ηγούμενοι και μοναχοί και πολλοί λαϊκοί, όπως καθηγητές, ανώτεροι υπάλληλοι του κράτους, στρατιωτικοί και πολίτες που είχαν ιδιαίτερα ανεπτυγμένο το θρησκευτικό συναίσθημα και την αγάπη προς την Εκκλησία.  
 
Η Μεγάλη Αδελφότητα εναντιώθηκε στη συνέχεια με πάθος κατά του Βασιλέα Όθωνα όταν αποφάσισε εκείνος να κλείσουν πολλά μοναστήρια του ελλαδικού χώρου και να σταματήσουν οι πολίτες τις αθρόες δωρεές προς τα διάφορα εκκλησιαστικά ιδρύματα, όταν την ίδια εποχή η Χώρα αντιμετώπιζε πλείστα προβλήματα εξεύρεσης οικονομικών πόρων.

Αργότερα επί Βασιλείας Γεωργίου του Α' η Μεγάλη Αδελφότης πέτυχε τη "γεφύρωση" των εναντίον της προς όφελος της ενότητας του έθνους και βεβαίως πρώτιστα επί τα της Εκκλησίας της Ελλάδος. Απόρροια εκείνης της οργάνωσης είναι οι υφιστάμενες θρησκευτικές οργανώσεις (αδελφότητες) που φέρονται να ελέγχουν σήμερα κάποια εκκλησιαστικά δρώμενα, όπως η "Χρυσοπηγή", η "Ζωή" κ.λπ.

Πηγές
-----

* *Νεώτερον Εγκυκλοπαιδικό Λεξικόν Ηλίου* τ. 1ος σ.427

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Οι Μυστικές εταιρείες 1821 |
| --- |
|  |
| Μυστικές εταιρείες | 
* Φιλική Εταιρεία
* Μεγάλη Στοά της Ελλάδας
* Δρέπανον του Ζαχαρίου
* Εταιρεία Ηρακλέους
* Εταιρεία Φιλοδικαίων
* Εταιρεία Καλών Εξαδέλφων
* Εταιρεία Αγίου Όρους
* Εταιρεία της Ιερέας Θρησκείας
* Εταιρεία η Αδελφότης
* Μεγάλη Αδελφότης
* Εταιρεία του Ιασίου
* Ελληνόγλωσσων ξενοδοχείο
* Φιλόμουσος Εταιρεία Αθηνών
* Τεκτονική Στοά Ναυπλίου
* Φιλανθρωπική Εταιρεία Ναυπλίου
* Γεροπυροβόλος του Ολύμπου
* Δρέπανον Ζαχαρίου
* Εταιρεία του Φοίνικος
* Πυθαγόρειος Αδελφότης
* Πατριωτική Εταιρεία
* Φιλαθηναϊκή Ακαδημία
* Εταιρεία Ελληνισμός
* Αφανείς Εταιρείες
* Φιλορθόδοξος (Ρωσόφιλη) Εταιρία
* Ελληνική Εταιρεία
* Φιλόμουσος Εταιρεία (Ρωσόφιλος)
 |
|  |
| Εταιρείες Φιλελληνικές | 
* Αγγλική Φιλελληνική Εταιρεία
* Ηπειρωτική Εταιρεία
* Φιλανθρωπική Εταιρεία Παρισίων
* Φιλελληνική Εταιρεία εν Παρισίοις
* Φιλόμουσος Εταιρεία Αθηνών
* Εταιρεία του Σεραφείμ
* Φιλόμουσος Εταιρεία (Αγγλική)
* Δάμων και Φιτνίας
* Εταιρεία Αλέξανδρος
 |
|  |
| Άλλα | 
* Ιστορία Τεκτονισμού στην Ελλάδα
 |

 |
O **Αθλητικός Σύλλογος Σουρμένων** είναι ελληνικό αθλητικό σωματείο που εδρεύει στα Σούρμενα, περιοχή του Ελληνικού Αττικής. Επίσημο έτος ίδρυσης του συλλόγου είνα το 1928, τα χρώματά του είναι το κόκκινο και το λευκό και το έμβλημά του είναι ένας δικέφαλος αετός. Διαθέτει τμήμα ποδοσφαίρου και παλαιότερα, διέθετε και τμήμα καλαθοσφαίρισης. Το τμήμα καλαθοσφαίρισης του συλλόγου συγχωνεύτηκε το 2012 με τον Α.Ο. Ελληνικού, και έκτοτε δεν υφίσταται.

Ιστορικό
--------

Η αρχική ονομασία του συλλόγου ήταν «**Α.Ε. Κομνηνών Ελληνικού**». Το 1957 αναγνωρίστηκε επίσημα από την Ε.Π.Ο. με Αριθμό Μητρώου 676 και ως αναγνωρισμένο σωματείο εντάχθηκε στη δύναμη και τα πρωταθλήματα της Ε.Π.Σ. Αθηνών, ξεκινώντας την επίσημη αγωνιστική του πορεία τη σεζόν 1957-58. Το 1967 μετονομάστηκε σε «**Α.Σ. Σουρμένων**», ονομασία με την οποία αγωνίζεται από τη σεζόν 1967-68. 

Ο Α.Σ. Σουρμένων τη σεζόν 1973-73 κέρδισε για πρώτη φορά την άνοδο στην Α΄ Κατηγορία της Ε.Π.Σ. Αθηνών και αξιοσημείωτα, κατά την παρθενική του παρουσία στο κορυφαίο πρωτάθλημα της Ε.Π.Σ. Αθηνών τη σεζόν 1973-74 αναδείχθηκε δευτεραθλητής Β΄ Ομίλου και έφτασε να διεκδικεί την άνοδο στην Β΄ Εθνική κατηγορία, μέσω του ερασιτεχνικού πρωταθλήματος ανόδου. Συμμετείχε στον 8ο όμιλο του πρωταθλήματος ανόδου με αντιπάλους τους Διαγόρα Ρόδου, Α.Π.Ο. Χίος, Πειραϊκό Νέου Φαλήρου, Άτλαντα Μυτιλήνης και Α.Ο.Κ. Σάμου και τερμάτισε στην 3η θέση, χάνοντας την ιστορική άνοδο στην Β΄ Εθνική.

Κατέκτησε το κύπελλο της Ε.Π.Σ. Αθηνών το 1996-97 και το 2016-17, ενώ υπήρξε φιναλίστ το 2003-04. Επίσης υπήρξε πρωταθλητής Ε.Π.Σ. Αθηνών το 2004-05 και αγωνίστηκε στην Δ' Εθνική τις χρονιές 1991-92, 2005-06 και 2006-07.

Παραπομπές
----------

1. ↑  «ΕΠΣ Αθηνών: ΣΟΥΡΜΕΝΑ». *www.epsath.gr*. Ανακτήθηκε στις 24 Ιανουαρίου 2018.
2. ↑  «Η Ιστορία Μας» Αρχειοθετήθηκε 2013-07-02 at Archive.is, πληροφορίες στον επίσημο ιστότοπο του Α.Ο. Ελληνικού.
3. ↑  «ΑΜ ΕΠΟ συλλόγων των τριών αρχαιότερων Ενώσεων». Αρχειοθετήθηκε από το πρωτότυπο στις 6 Οκτωβρίου 2020. Ανακτήθηκε στις 26 Δεκεμβρίου 2021.
4. ↑  «ΕΠΣ Αθηνών: ΣΟΥΡΜΕΝΑ». *www.epsath.gr*. Ανακτήθηκε στις 24 Ιανουαρίου 2018.
5. ↑  Έγραψαν ιστορία τα Σούρμενα! Νίκησαν στον τελικό τον Χαραυγιακό με 2-1 και κατέκτησαν το Κύπελλο ΕΠΣ Αθήνας, silvercity.gr

Εξωτερικοί σύνδεσμοι
--------------------

* Επίσημη σελίδα Facebook Α.Σ. Σουρμένων
Ο **Ευστράτιος Αθανασάκος** του Νικολάου και της Παναγιώτας (1901 - 1992) ήταν Έλληνας αντιστασιακός και πολιτικός .

Βιογραφία
---------

Γεννήθηκε στην Άρνα Λακωνίας το 1901. Σπούδασε νομικά στο Πανεπιστήμιο Αθηνών και διορίστηκε συμβολαιογράφος στην Ηγουμενίτσα.  Εξελέγη βουλευτής με την ΕΡΕ το 1956 στην περιφέρεια Θεσπρωτίας-Ιωαννίνων, όπως και στην εκλογική περιφέρεια Θεσπρωτίας το εκλογές του 1958 με την ΕΡΕ και το 1974 με τη Νέα Δημοκρατία. Στην τελευταία του εκλογή ως βουλευτή το 1974, συγκέντρωσε 7.435 ψήφους.

Ήταν ιδρυτικό μέλος της Ενώσεως τέως Βουλευτών Ευρωβουλευτών.

Πριν πεθάνει, αναγνωρίστηκε ως αντιστασιακός (1990).

Παραπομπές
----------

1. 1 2  ΦΕΚ Β 296/1990
2. ↑  Μεγάλη Εγκυκλοπαίδεια Γιοβάνη, τ. 1, σελ. 210.
3. ↑  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 52, αρ. 8).(pdf)
4. ↑  Κώστα Διγκαβέ, Οι εκλογές στην Ελλάδα 1844-1985, Μαλλιάρης Παιδεία 1986, σελ. 67.
5. ↑  «Δικτυακός τόπος Ενώσεως τ. Βουλευτών Ευρωβουλευτών». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 26 Ιουλίου 2016.
Ο **Μητροπολίτης Αθηναγόρας** (κατά κόσμον Νικόλαος Ζακόπουλος, 25 Απριλίου 1931-16 Φεβρουαρίου 2015) ήταν Έλληνας θεολόγος, Επίσκοπος της Εκκλησίας της Ελλάδος, ο οποίος διετέλεσε Μητροπολίτης Φωκίδος.

Βιογραφικά στοιχεία
-------------------

Ο κατά κόσμον Νικόλαος Ζακόπουλος γεννήθηκε στον Αμάραντο Κόνιτσας του Νομού Ιωαννίνων το 1931. Σπούδασε στη Θεολογική Σχολή του Εθνικού και Καποδιστριακού Πανεπιστημίου Αθηνών, από όπου και αποφοίτησε το 1956. Το 1967 ανακηρύχθηke διδάκτωρ Φιλοσοφίας του Πανεπιστημίου της Γλασκώβης, ενώ πραγματοποίησε μεταδιδακτορικές σπουδές στο Πανεπιστήμια της Οξφόρδης, του Τορόντο, του Σικάγο και στο Πανεπιστήμιο Γέιλ, στα αντικείμενα της Ψυχολογίας, της Παιδαγωγικής και της Φιλοσοφίας. Εργάστηκε ως καθηγητής Ηθικής και Κοινωνικής Φιλοσοφίας, Φιλοσοφίας της Θρησκείας και Φιλοσοφίας του Δικαίου σε διάφορα πανεπιστήμια των Ηνωμένων Πολιτειών της Αμερικής.

Χειροτονήθηκε Διάκονος και Πρεσβύτερος το 1959. Από το έτος της χειροτονίας του έως την εκλογή του σε Επίσκοπο διετέλεσε ιερατικός προϊστάμενος αλλά και διευθυντής εκπαίδευσης των Ελληνικών Σχολείων της Ιεράς Αρχιεπισκοπής Θυατείρων και Μεγάλης Βρετανίας και της Ιεράς Αρχιεπισκοπής Αμερικής. Το 1986 διετέλεσε εφημέριος στην Ιερά Αρχιεπισκοπή Αθηνών.

Το 1986 εξελέγη Μητροπολίτης Φωκίδος, στην οποία πραγματοποίησε σημαντικό έργο στον εκπαιδευτικό τομέα, σε συνεργασία με τους τοπικούς φορείς, είτε από τη θέση του διδάσκοντα είτε έχοντας διοικητική εκπαιδευτική θέση. Σημαντική ήταν η συμβολή του στην ανάπτυξη της μοναστικής ζωής στην μητρόπολή του και της επαναλειτουργίας αρκετών ερειπωμένων μοναστηριών της περιοχής. 

Στις 18 Μαρτίου 2014, μετά από 28 χρόνια ποιμαντορίας, παραιτήθηκε από τα καθήκοντα του στην Μητρόπολη Φωκίδος, επικαλούμενος λόγους γήρατος. Η παραίτησή του πραγματοποιήθηκε πριν εξετασθεί από την Τριμελή Επιτροπή της Διαρκούς Ιεράς Συνόδου της Εκκλησίας της Ελλάδος.

Απεβίωσε στις 16 Φεβρουαρίου 2015.

Παραπομπές
----------

1. ↑  Παραιτήθηκε ο μητροπολίτης Φωκίδος Αθηναγόρας
2. ↑  «Εκοιμήθη ο μητροπολίτης πρώην Φωκίδος Αθηναγόρας».
Ο **Ερμάν Κουντέρ** (γεννημένος στις 8 Οκτωβρίου 1956) είναι Τουρκο-Γάλλος  πρώην επαγγελματίας μπασκετμπολίστας και προπονητής. Πρόσφατα υπήρξε προπονητής της Γαλατασαράι, της τουρκικής Σούπερ Λιγκ Μπάσκετ (BSL).

Είναι γνωστός ως ο παίκτης που σημείωσε τους περισσότερους πόντους ποτέ σε έναν αγώνα από οποιοδήποτε επαγγελματικό πρωτάθλημα μπάσκετ κορυφαίου επιπέδου στον κόσμο, με 153 πόντους που σημείωσε σε αγώνα τουρκικής Super League το 1988.

Επαγγελματική καριέρα
---------------------

Κατά τη διάρκεια της επαγγελματικής του καριέρας, ο Κουντέρ έπαιξε με τις ΙΤU, Μπεσίκτας, Εκσασίμπασι, Γιενισεχίρ Μεισού, Φενέρμπαχτσε και Τσουκούροβα Σαναγί .

Ως παίκτης της Φενερμπαχτσέ, σημείωσε 153 πόντους (81 πόντους στο πρώτο ημίχρονο), από τους 175 συνολικούς πόντους της ομάδας του, σε ένα παιχνίδι Τουρκικής Λίγκας εναντίον της Χίλαλσπορ, στις 12 Μαρτίου 1988. Εξακολουθεί να είναι ρεκόρ στην Τουρκία,  και το υψηλότερο ρεκόρ σκορ σε ένα παιχνίδι ποτέ σε οποιοδήποτε επαγγελματικό πρωτάθλημα κορυφαίου επιπέδου στον κόσμο.    Κατά τη διάρκεια του αγώνα έβαλε 17 τρίποντα .

Προπονητική καριέρα
-------------------

Ο Κούντερ ήταν προπονητής της Νταρουσσάφακα, της Μπεσίκτας, της εθνικής ομάδας της Τουρκίας, και της Γαλατασαράι Κωνσταντινούπολης στην Τουρκία και Σολέ Μπασκέτ, ΑΣΒΕΛ Λυών-Βιλερμπάν και Λε Μαν Σαρτ Μπασκέτ στη Γαλλία. Το 2010, οδήγησε την Σολέ Μπασκέτ για να κατακτήσει το πρωτάθλημα γαλλικού πρωταθλήματος. Τον Ιούνιο του 2012, υπέγραψε με την Μπεσίκτας, για να γίνει ο νέος προπονητής της. 

Μετά από αυτό, επέστρεψε στη Γαλλία, για να είναι ο προπονητής της Λε Μαν Σαρτ Μπασκέτ, το 2014.  Έγινε πρώτος προπονητής της Γαλατασαράι το 2017.  Προσλήφθηκε επίσης για να είναι ο προπονητής της εθνικής ομάδας μπάσκετ του Ιράκ, το 2017.

Προσωπική ζωή
-------------

Απέκτησε τη γαλλική υπηκοότητα τον Σεπτέμβριο του 2010,  και έκτοτε, διατηρεί και τις δυο (γαλλική και τουρκική).

Παραπομπές
----------

1. ↑  (Αγγλικά) *eurobasket.com*. 3140. Ανακτήθηκε στις 25  Απριλίου 2022.
2. ↑  2. Ανακτήθηκε στις 23  Απριλίου 2022.
3. ↑  KUNTER, ERMAN NATIONALITY: FRANCE.
4. ↑  «Flashback: Erman Kunter's 153-Point World Record!». Αρχειοθετήθηκε από το πρωτότυπο στις 1 Ιανουαρίου 2019. Ανακτήθηκε στις 8 Ιουλίου 2022.
5. ↑  1987-1988 Season Notes.
6. ↑  Erman's record can't break (in τουρκική).
7. ↑  Hilalspor vs. Fenerbahce (12.03.1988) Game Detail (in αγγλική).
8. ↑  Record, Erman Kunter scored 153 points.
9. ↑  Besiktas announced Erman Kunter.
10. ↑  Le Mans name Erman Kunter head coach for three seasons.
11. ↑  Galatasaray brings back coach Kunter.
12. ↑  Iraq name Erman Kunter as new head coach.
13. ↑  Erman Kunter is the new Galatasaray coach.

Εξωτερικοί σύνδεσμοι
--------------------

* Προφίλ προπονητή Euroleague.net
* Προφίλ προπονητή γαλλικού πρωταθλήματος (in French)
Ο **Μανώλης Μητσιάς** (Δουμπιά Χαλκιδικής, 26 Φεβρουαρίου 1946) είναι Έλληνας τραγουδιστής.

Καριέρα
-------

Η πρώτη του επαφή με το τραγούδι και τη μουσική στα παιδικά και εφηβικά του χρόνια, ήταν ψάλτης στην εκκλησία του χωριού του. Αργότερα βρέθηκε στη Θεσσαλονίκη για σπουδές, κι εκεί έγινε μέλος της χορωδίας *Λέσχης Γραμμάτων και Τεχνών Βορείου Ελλάδος.* Την πρώτη δημόσια εμφάνιση την έκανε στα *"Σκαμνιά"*, ένα ζαχαροπλαστείο που ήταν δίπλα στον κινηματογράφο *"Ναβαρίνο"* στην πλατεία Ναβαρίνου, και είχε διαμορφώσει τον πίσω χώρο του σε μπουάτ. Σ' αυτήν την μπουάτ πρωτοεμφανίστηκε ο Μανώλης Μητσιάς με αρχιμουσικό στο πιάνο τον Ανδρέα Πρέζα. Ο πρώτος του μικρός δίσκος 45 στροφών ήταν δυο συνθέσεις του Ανδρέα Πρέζα, η μία που έγινε και μικρή επιτυχία *"Της Ευτυχίας το νερό"*. Εγκατέλειψε τα "Σκαμνιά", για να συνεχίσει στη μπουάτ "107", στην πολυκατοικία της οδύ Εγνατίας αριθμός 107. Τη δεκαετία του 1960, ο Δήμος Μούτσης τον είχε καλέσει στο σπίτι του για να κάνουν πρόβα τα τραγούδια *"Μ' Ένα Παράπονο"* και *"Αύριο Πάλι"*, που τελικά τα ερμήνευσε ο Γρηγόρης Μπιθικώτσης. Η στροφή στην καριέρα του έγινε το 1969, με πρώτη του επιτυχία το τραγούδι *Στην Ελευσίνα μια φορά* σε μουσική του Δήμου Μούτση και στίχους του Βασίλη Ανδρεόπουλου.

Συνεργασίες
-----------

Έχει συνεργαστεί σχεδόν με όλους τους κορυφαίους Έλληνες συνθέτες Δήμο Μούτση, Λουκιανό Κηλαηδόνη, Μάνο Χατζιδάκι, Χρήστο Λεοντή, Άκη Πάνου, Λίνο Κόκοτο, Σταύρο Ξαρχάκο, Βασίλη Τσιτσάνη, Μάριο Τόκα, Θάνο Μικρούτσικο, Διονύση Σαββόπουλο, Γιάννη Μαρκόπουλο, Χρήστο Νικολόπουλο, Ηλία Ανδριόπουλο, Γιώργο Χατζηνάσιο, Γιάννη Σπανό, Σταμάτη Κραουνάκη, Σταμάτη Σπανουδάκη. Το 1994 συνεργάστηκε με τον Μίκη Θεοδωράκη, έχει τραγουδήσει στίχους και ποίηση των Γιώργου Σεφέρη, Νίκου Γκάτσου, Μανώλη Αναγνωστάκη, Λευτέρη Παπαδόπουλου, Μάνου Ελευθερίου, Ευτυχίας Παπαγιαννοπούλου, Λίνας Νικολακοπούλου και ερμήνευσε έργα του Ισπανού ποιητή Φεντερίκο Γκαρθία Λόρκα. Έχει συνεργαστεί με κορυφαίους ερμηνευτές όπως τους Νάνα Μούσχουρη, Νίκο Ξυλούρη, Αντώνη Καλογιάννη, Σωτηρία Μπέλου, Μαρία Φαραντούρη, Δήμητρα Γαλάνη, Βίκυ Μοσχολιού, Μπάμπη Στόκας, Νένα Βενετσάνου, Κώστα Μακεδόνα.

Έχει εμφανιστεί σε συναυλίες στην Ελλάδα και την Κύπρο και τραγούδησε για τους Έλληνες του εξωτερικού. Το καλοκαίρι του 2009 γιόρτασε 40 χρόνια παρουσίας στο ελληνικό τραγούδι. Έχει ηχογραφήσει περισσότερους από 35 προσωπικούς δίσκους και έχει συμμετάσχει και σε δισκογραφικές δουλειές άλλων καλλιτεχνών.

Δισκογραφία
-----------

-

Παραπομπές
----------

1. ↑  (Αγγλικά) *Discogs*. 914956. Ανακτήθηκε στις 9  Οκτωβρίου 2017.
2. ↑  GreekDiscography. «GreekDiscography». *www.GreekDiscography.gr*. Ανακτήθηκε στις 29 Ιανουαρίου 2024.
3. ↑  «Επετειακή συναυλία που διοργάνωσε ο Δήμος Σίφνου». Αρχειοθετήθηκε από το πρωτότυπο στις 30 Ιανουαρίου 2010. Ανακτήθηκε στις 6 Δεκεμβρίου 2009.

Εξωτερικοί σύνδεσμοι
--------------------

* Η προσωπική ιστοσελίδα του Μανώλη Μητσιά

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 252238241
* LCCN: n2012048174
* ISNI: 0000 0003 7544 424X
* GND: 1028270267
* BNF: cb18099584j (data)
* MusicBrainz: 4d919cee-da82-40b6-909f-01dc72b82c4f

 |

 |
Οι **Ορεινοί** ήταν κόμμα στη Γαλλία που δημιουργήθηκε κατα τη διάρκεια της Γαλλικής Επανάστασης το 1793 με επαναστατικές ιδεολογίες. 

Πήραν το όνομα αυτό καθώς τα άτομα που πρέσβευαν την ιδεολογία του κόμματος αυτού κατά την είσοδο στην αίθουσα του Σφαιριστηρίου πήγαν και κάθισαν στα επάνω καθίσματα. Κύριος εκπρόσωπος του κόμματος ήταν ο Ροβεσπιέρος. Έχοντας να αντιμετωπίσουν πολλές αντιεπαναστατικές κινήσεις σε πολλές περιοχές της Γαλλίας, οι Ορεινοί αναδιοργάνωσαν τον στρατό, κάνοντάς τον ένα ισχυρό όπλο απέναντι στους εχθρούς της Επανάστασης τόσο τους εσωτερικούς όσο και τους εξωτερικούς. Παράλληλα, στο όνομα της προστασίας της επανάστασης εκτελέστηκαν με συνοπτικές διαδικασίες 40.000 περίπου ανθρώπους που θεωρήθηκαν ύποπτοι για αντεπαναστατική δράση (περίοδος της Τρομοκρατίας). Ακόμη, η χριστιανική θρησκεία αντικαταστάθηκε από τη λατρεία του Ανώτατου Όντος, ενώ θεσπίστηκε και επαναστατικό ημερολόγιο.

Εξωτερικοί σύνδεσμοι
--------------------

* Πολυμέσα σχετικά με το θέμα  Montagnards στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 157136151
* BNF: cb133258676 (data)

 |

 |
Η **Ελισάβετ της Μεγάλης Βρετανίας** (*Elizabeth of Great Britain*, 10 Ιανουαρίου 1741 - 4 Σεπτεμβρίου 1759) ήταν μέλος της βρετανικής βασιλικής οικογένειας, εγγονή του Γεωργίου Β΄ και αδελφή του Γεωργίου Γ΄.

Βιογραφία
---------

Η *Ελισάβετ Καρολίνα* γεννήθηκε στις 10 Ιανουαρίου 1741 στο Μέγαρο Νόρφοκ του Ουέστμινστερ. Γονείς της ήταν ο Φρειδερίκος, Πρίγκηπας της Ουαλίας, και η Αυγούστα της Σαξονίας-Γκότα-Άλτενμπουργκ. Βαπτίσθηκε είκοσι πέντε ημέρες μετά τη γέννησή της από τον Επίσκοπο της Οξφόρδης, Τόμας Σέκερ.

Θεωρείται ότι καθ΄ όλη τη διάρκεια της ζωής της αντιμετώπιζε προβλήματα υγείας. Εξαιτίας αυτών των προβλημάτων σε ηλικία οκτώ ετών δεν είχε διδαχθεί ανάγνωση και γραφή. Πέθανε εντός δύο ημερών από φλεγμονώδη νόσο του εντέρου σε ηλικία δεκαοκτώ ετών στις 4 Σεπτεμβρίου 1759 στο Παλάτι Κιου και ετάφη στο Αββαείο του Ουέστμινστερ.

Παραπομπές
----------

1. 1 2 3 4 5 6
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 27 Αυγούστου 2011. Ανακτήθηκε στις 29 Δεκεμβρίου 2015.
3. ↑  Wilkins, William Henry (1904). *A Queen of Tears: Caroline Matilda, Queen of Denmark and Norway and Princess of Great Britain and Ireland*. Λονδίνο: Longmans, Green and Co. σελίδες 32–33.
Το **Lada Vesta** είναι μικρομεσαίο αυτοκίνητο που παράγεται από τη ρωσική αυτοκινητοβιομηχανία Lada από τις 25 Σεπτεμβρίου 2015 μέχρι σήμερα. Αρκετά πρωτότυπα φτιάχτηκαν από το 2014 και παρουσιάστηκαν στο Διεθνές Σαλόνι Αυτοκινήτου της Μόσχας τον Αύγουστο του 2014, όπου εισέπραξαν αρκετά καλές κριτικές.

Το σαλόνι ενός Lada Vesta του 2017 στη Βουδαπέστη.
Οι πωλήσεις του αυτοκινήτου ξεκίνησαν στις 25 Νοεμβρίου 2015 και επίσημα αντικατέστησε το Lada Priora. Το μοντέλο σημείωσε εξ αρχής μεγάλη απήχηση και διατηρεί πολύ καλές πωλήσεις στη Ρωσία, λόγω το ότι είναι αρκετά οικονομικό και έχει αρκετά υψηλότερη ποιότητα σε σχέση με άλλα ρωσικά αυτοκίνητα. Το 2018 ήταν το πρώτο αυτοκίνητο σε πωλήσεις στη Ρωσία. Επίσης, μέσα στο πρώτο εξάμηνο του 2018 κυκλοφόρησε και μια SUV έκδοση του αυτοκινήτου, to **Vesta Cross Sedan**, που ήταν ψηλότερη από το Toyota RAV4.

To Vesta ήταν το πρώτο αυτοκίνητο στη Ρωσία με εξ αρχής στάνταρ 2 μπροστινούς αερόσακους σε όλες τις εκδόσεις (εκτός από τη βασική έκδοση, που αρχικά είχε μόνο αερόσακο του οδηγού). Το 2016, απέκτησε και πλευρικούς αερόσακους.

Παραπομπές
----------

1. ↑  «Lada reinvents itself with three bold new models». *Autocar*. 27 Αυγούστου 2014. Ανακτήθηκε στις 10 Φεβρουαρίου 2015.
2. ↑  *www.aebrus.ru* (PDF). Ανακτήθηκε στις 13 Ιανουαρίου 2019.  Missing or empty `|title=` (βοήθεια)
3. ↑  «New Lada Vesta Cross Sedan Has More Road Clearance Than A RAV4».

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Lada Vesta** |
Ο **Γιάννης Τσορτέκης** (Νέο Ψυχικό, 1967) είναι Έλληνας ηθοποιός και σκηνοθέτης του κινηματογράφου, της τηλεόρασης και του θεάτρου.

Βιογραφία
---------

Γεννήθηκε και μεγάλωσε στο Νέο Ψυχικό της Αθήνας. Είναι απόφοιτος του Εθνικού Θεάτρου καθώς και πτυχιούχος του Τμήματος Θεατρικών Σπουδών της Σχολής Ανθρωπιστικών και Κοινωνικών Επιστημών του Πανεπιστημίου Πατρών. 

Είναι ευρέως γνωστός για την συμμετοχή του στην τηλεοπτική μεταφορά του διηγήματος «Το 10» του Μιλτιάδη Καραγάτση στον Alpha TV τη σεζόν 2007-2008. Έπειτα ακολούθησαν κάποιες συμμετοχές στον κινηματογράφο, στην ταινία «Το μικρό ψάρι» και πρόσφατα στην ταινία «Η Μπαλάντα της Τρύπιας Καρδιάς». Το 2021 πήρε το βραβείο «Καλύτερος Ηθοποιός» για τον ρόλο του στην συγκεκριμένη ταινία. Τη σεζόν 2021 σειρά «Καρτ Ποστάλ» στην ΕΡΤ1. Το 2022 επιστρέφει συμμετέχει σε τρεις παραγωγές, στη «Σκοτεινή Θάλασα», στο «Maestro» του Χριστόφορου Παπακαλιάτη στο MEGA και στην σειρά «Αυτή η νύχτα μένει» στον Alpha.*και στη σειρά Ο Σκαραβαίος στον Alpha*

Το 2009 του απονεμήθηκε το βραβείο «Κάρολος Κουν» για την ερμηνεία του στο έργο «Μαύρη Γαλήνη» του Δημήτρη Μαρωνίτη.

Παραπομπές
----------

1. ↑  «Ο Γιάννης Τσορτέκης, ο Γιώργος, ο Ηρακλής και ο Παράσχος». Αρχειοθετήθηκε από το πρωτότυπο στις 9 Σεπτεμβρίου 2021. Ανακτήθηκε στις 9 Σεπτεμβρίου 2021.
2. ↑  «Καρτ Ποστάλ: Βραβευμένος ηθοποιός θα παίξει στη νέα σειρά της ΕΡΤ».
3. ↑  Παρρή, Kατερίνα (9 Μαΐου 2010). «Ο Γιάννης Τσορτέκης στο elculture». *ελculture*. Ανακτήθηκε στις 7 Οκτωβρίου 2023.
4. ↑  «Ο Γιάννης Τσορτέκης δεν χρειάστηκε να γίνει πρωταγωνιστής για να κλέψει την παράσταση». *Provocateur*. 8 Νοεμβρίου 2022. Ανακτήθηκε στις 7 Οκτωβρίου 2023.
Η **επαρχία Μαρτουνί** ήταν μια από τις πέντε επαρχίες (ραγιόν) της πρώην αυτόνομης περιφέρειας του Ναγκόρνο-Καραμπάχ της σοβιετικής Σοσιαλιστικής Δημοκρατίας του Αζερμπαϊτζάν. Το 1991 το κοινοβούλιο του Αζερμπαϊτζάν κατάργησε την επαρχία Μαρτουνί, ενσωματώνοντας τα εδάφη της επαρχίας στην γειτονική επαρχία Χοτζαβέντ του Αζερμπαϊτζάν.

Η μη αναγνωρισμένη δημοκρατία του Ναγκόρνο-Καραμπάχ έχει ορίσει ότι η περιφέρεια Μαρτουνί είναι η πρώην επαρχία Μαρτουνί, συν μερικό περιβάλλοντα χώρο που κατελήφθη στον πόλεμο του Ναγκόρνο-Καραμπάχ από το Αζερμπαϊτζάν. Το ανατολικό μέρος της επαρχίας παραμένει υπό Αζερικό έλεγχο.

Περιοχές Ενδιαφέροντος
----------------------

* Αγκτσεκαμπέρντ, το "Φρούριο του Νεαρού Κοριτσιού"
* Πλάτανος ηλικίας 2.000 ετών
* "Φρούριο του Μάρτυρα"

Παραπομπές
----------

1. ↑  Управление делами Президента Азербайджанской Республики.
2. ↑  Большая Советская Энциклопедия.
Η **Αναστασία Ιβάνοβνα Τρουμπέτσκαγια**, ρωσικά: Anastasija Ivanovna Trubetskaya (1700 - 1755) από τον Οίκο των Τρουμπέτσκοϊ, ήταν ευγενής, αυλική, κόρη Ρώσου πρίγκιπα. Με τους γάμους της έγινε πρώτα πριγκίπισσα της Μολδαβίας και μετά λαντγκραβίνα της Έσσης-Χόμπουργκ. Έγινε επίτιμο μέλος της Αυτοκρατορικής Ρωσικής Οικογένειας.

Βιογραφία
---------

Ήταν κόρη του πρίγκιπα Ιβάν Τρουμπέτσκι και της Ιρίνας Γκριγκόριεβνας Ναρύσκινας· ήταν εξάδελφη του πρίγκιπα Νικήτα Τρουμπέτσκι. Παντρεύτηκε πρώτα το 1717 τον Δημήτριο Καντεμίρ πρίγκιπα της Μολδαβίας και έπειτα το 1738 τον Λουδοβίκο-Γκρούνο διάδοχο της Έσσης-Χόμπουργκ, γερμανό πρίγκιπα στην υπηρεσία της Ρωσίας.

Τόσο κατά τη διάρκεια του πρώτου, όσο και του δεύτερου γάμου της, ανήκε στα κορυφαία μέλη της Ρωσικής Αυτοκρατορικής Αυλής και της αριστοκρατικής ζωής, και συχνά φιλοξένησε μονάρχες στο σπίτι της. Καθώς και τις δύο φορές παντρεύτηκε με μέλος ξένου βασιλικού Οίκου, κατείχε την τάξη της *ξένης πριγκίπισσας* στο τελετουργικό πρωτόκολλο της Αυλής. Κατελάμβανε την πρώτη θέση μετά τα μέλη της Αυτοκρατορικής Οικογένειας και έπαιξε ενεργό και δημόσιο ρόλο στην Αυλική ζωή. Διορίστηκε επίσης Κυρία του Τάγματος της Αγίας Αικατερίνης και κυρία επί των τιμών για την Αυτοκράτειρα Ελισάβετ των Ρωμάνοφ. Έφυγε για τη Γερμανία το 1745 και επέστρεψε το 1751· από την επιστροφή της και μετά έγινε διάσημη φιλάνθρωπος.

Βιβλιογραφικές αναφορές
-----------------------

* Русские портреты XVIII и XIX столетий. / Издание вел. кн. Николая Михайловича. - 1907.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 72288191
* GND: 122932366

 |

 |
Ο **Πλούτο** (Pluto) είναι χαρακτήρας κινουμένων σχεδίων της Ντίσνεϊ. Η πρώτη του εμφάνιση σε ταινία έγινε το 1930 (στην ταινία The Chain Gang στην οποία δεν είχε κάποιο όνομα). Την ίδια χρονιά συμμετέχει και στην ταινία the Picnic (ως ένας απλός σκύλος) ενώ λίγα χρόνια μετά, παρουσιάστηκε ως Πλούτο, επίσημα στην ταινία *The Moose Hunt* (1931). Ο Πλούτο σχεδιάστηκε από την Walt Disney και από τον Νορμ Φέργκιουσον. Η φωνή αυτού του χαρακτήρα ανήκει (χρονολογικά) στους Λι Μίλαρ (1930–1940), Πίντο Κόλβιγκ (1932–1937, 1954–1957), Τζίμι ΜακΝτόναλντ (1941–1953), Τέντι Μπαρ (1941) Πολ Φρις (1959) και τέλος στον Μπιλ Φάρμερ (1990–μέχρι και σήμερα).

Προφίλ
------

Ο Πλούτο είναι ένας σκύλος παιχνιδιάρης, χαρούμενος, ζωηρός και περιπετειώδης. Ζει μαζί με τον ιδιοκτήτη του, τον Μίκυ Μάους, οπού τον ακολουθεί και τον βοηθάει σε οτιδήποτε χρειαστεί. Επίσης δεν πρέπει να ξεχνάμε πως ο Πλούτο έχει και έναν γιο, τον Πλούτο τζούνιορ και έναν αδελφό, τον K.B. ενώ η σύζυγος του είναι η Dinah the Dachshund. Ο Πλούτο είναι ράτσα rover, έχει μεγάλα μακριά μαύρα αφτιά, είναι κίτρινος στο χρώμα, με μαύρα μάτια και πολύ μικρός στο μέγεθος.

Εμφανίσεις
----------

Ο Πλούτο είναι ένας από τους χαρακτήρες των «Sensational Six», μαζί με τον Μίκυ Μάους, τη Μίννι Μάους, τον Ντόναλντ Ντακ, την Νταίζι Ντακ και τον Γκούφυ (από όλους τους παραπάνω πρωταγωνιστές ο Πλούτο είναι ο μόνος που δεν φοράει ανθρώπινα ρούχα). Έχει συμμετάσχει σε 24 περίπου ταινίες και τον βλέπουμε να εμφανίζετε και σε βιντεοπαιχνίδια οπού το πρώτο είναι το 1994 στο παιχνίδι «Mickey Mania: The Timeless Adventures of Mickey Mouse». Βέβαια, είναι σημαντικό να τονιστεί η έντονη αγάπη που έχει από τους φανατικούς του, μίας και στα περισσότερα θεματικά πάρκα (της Ντίσνευ κυρίως) αποτελεί έναν από τους πιο λατρεμένους χαρακτήρες.

Δημιουργία
----------

Ένας σημαντικός δημιουργός του Πλούτο είναι ο Νορμ Φέργκιουσον, μιας και καλλιέργησε την προσωπικότητα, τους συγγενείς του, καθώς και την εξωτερική του εμφάνιση. Εννοείται πως η Ντίσνει συμμετείχε σε όλη την παραπάνω προσπάθεια, δίνοντας τις τελευταίες πινελιές για την σύσταση του ρόλου του Πλούτο.

Παραπομπές
----------

1. ↑  «Where to Meet Pluto At Disney World». *Couponing to Disney* (στα Αγγλικά). 11 Ιουνίου 2014. Ανακτήθηκε στις 11 Απριλίου 2023.
2. ↑   .  Missing or empty `|title=` (βοήθεια)

Εξωτερικοί χαρακτήρες
---------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πλούτο** |

* Πλούτο στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh96010495
* MusicBrainz: 805ecb5d-3486-45b5-b14f-cdba9295b0f1

 |

 |
**Το Γενικό Αυτόματο Σύστημα Θέσης Δορυφόρων** (**Universal Satellites Automatic Location System-USALS**), που είναι γνωστό (ανεπίσημα) *και σαν DiSEqC 1.3*, *Go X* ή *Go to XX,* είναι ένα πρόγραμμα που δημιουργεί αυτόματα έναν κατάλογο με τις διαθέσιμες δορυφορικές θέσεις, σε μια εγκατάσταση μηχανοκίνητων δορυφορικών πιάτων. Για την τοποθέτηση του πιάτου στην θέση του δορυφόρου που θέλουμε να παρακολουθήσουμε, χρησιμοποιείται σε συνδυασμό με το πρωτόκολλο DiSEqC 1.2. Αναπτύχθηκε από την STAB, μία Ιταλική εταιρεία κατασκευής κινητήρων, η οποία εξακολουθεί να κατασκευάζει την πλειονότητα των κινητήρων των συμβατών με το USALS. 

Το λογισμικό του δορυφορικού δέκτη (ή ενός εξωτερικού συστήματος τοποθέτησης του πιάτου) υπολογίζει τη θέση όλων των διαθέσιμων δορυφόρων από μια αρχική θέση που εισάγεται από τον χρήστη και λειτουργεί σαν σημείο αναφοράς. Η θέση αυτή είναι το γεωγραφικό μήκος και πλάτος ενός δορυφόρου σε σχέση με τη Γη. Οι υπολογισμένες θέσεις μπορεί να διαφέρουν ± 0,1 μοίρες. Αυτό ρυθμίζεται αυτόματα και δεν απαιτεί προηγούμενες τεχνικές γνώσεις. 

Σε σύγκριση με το DiSEqC 1.2, δεν είναι απαραίτητη η χειροκίνητη αναζήτηση και αποθήκευση κάθε γνωστής δορυφορικής θέσης. Αρκεί να δείξετε σε μια γνωστή δορυφορική θέση (για παράδειγμα 19.2ºE). Αυτή η θέση θα λειτουργήσει ως το σημείο αναφοράς και το σύστημα USALS θα υπολογίσει στη συνέχεια τη θέση των ορατών δορυφόρων εντός της περιοχής κίνησης. 

Οι κεραίες ευθυγραμμίζονται με τον δορυφόρο που βρίσκεται στη νοτιότερη θέση τους, εάν η εγκατάσταση γίνεται στο βόρειο ημισφαίριο, ή στη βορειότερη εάν η εγκατάσταση γίνεται στο νότιο ημισφαίριο. 

Επειδή δεν είναι ανοιχτό πρότυπο, για να μπορεί έναν δέκτης να φέρει το λογότυπο USALS, πρέπει να υποβληθεί σε δοκιμή πιστοποίησης από τα εργαστήρια της STAB. Εάν είναι επιτυχής, ο κατασκευαστής μπορεί να συμπεριλάβει μια καταχώριση ρυθμίσεων USALS στο δικό του μενού, καθώς και να τοποθετήσει το λογότυπο στο μπροστινό μέρος της μονάδας του. Ωστόσο, ένας μεγάλος αριθμός κατασκευαστών τόσο δεκτών όσο και κινητήρων παρέχουν συμβατές λειτουργίες που δεν έχουν λάβει πιστοποίηση, με αποτέλεσμα τη χρήση ανεπίσημων όρων. 

Το USALS είναι, όπως αναφέραμε και παραπάνω, ένα πρόγραμμα και όχι ένα πρωτόκολλο επικοινωνίας. Το USALS υπολογίζει τη γωνιακή θέση του πιάτου, ώστε να στοχεύει τη θέση του επιθυμητού δορυφόρου. Η γωνία υπολογίζεται, με γεωμετρικούς υπολογισμούς, λαμβάνοντας υπόψη το Γεωγραφικό Μήκος και Πλάτος του πιάτου, καθώς επίσης και τη θέση του δορυφόρου στη γεωστατική τροχιά. Στη συνέχεια η γωνιακή θέση αποστέλλεται στο σύστημα τοποθέτησης της κεραίας ,χρησιμοποιώντας το πρωτόκολλο DiSEqC 1.2.

Δείτε επίσης
------------

* Σύστημα παρακολούθησης κεραιών
* Δορυφορικό πιάτο Αυτόματης παρακολούθηση
* Εντοπιστής Δορυφόρων

Βιβλιογραφικές αναφορές
-----------------------

1. ↑  Heinrichs, Tim. «What does "DiSEqC "stand for?» (PDF). Αρχειοθετήθηκε από το πρωτότυπο (PDF) στις 12 Αυγούστου 2014.

Εξωτερικοί σύνδεσμοι
--------------------

* Επίσημος ιστότοπος STAB Italy Αρχειοθετήθηκε 2021-03-14 στο Wayback Machine.
* Τι είναι το DiSEqC;
Το έργο ***Αντίνα*** ***ή*** ***Ο χαλίφης της Βαγδάτης*** (ιταλικά: Αdina, ossia II califfo di Bagdad) είναι μονόπρακτη φαρσοκωμωδία του Τζοακίνο Ροσσίνι. Έκανε πρεμιέρα στις 22 Ιουνίου 1826 στο Εθνικό Θεάτρο Σάο Κάρλος της Λισαβόνας. Το έργο είναι μια παραλλαγή της όπερας Απαγωγή από το Σεράι.

Ιστορικό σύνθεσης
-----------------

Ο Ροσσίνι είχε αναθέσει την όπερα στον επιθεωρητή των πορτογαλικών θεάτρων. Η όπερα προοριζόταν ως δώρο για μια άγνωστη σοπράνο που είχε γοητεύσει τον επιθεωρητή με τις εμφανίσεις της στο θέατρο. Σύμφωνα με την κριτική έκδοση της όπερας του 2001 ''Ο Ροσσίνι συνέθεσε μόνο τέσσερις από τους εννέα αριθμούς του έργου. Την Εισαγωγή, την Καβατίνα, το Κουαρτέτο και το Φινάλε και τους άλλους αριθμούς τους συνέθεσε ένας συνεργάτης του. Επίσης το έργο έχει χαρακτηριστεί ως ''πιο σοβαρό οπερατικό είδος από ό, τι θα περίμενε κανείς για μια μονόπρακτη φάρσα''.

Ρόλοι
-----

| Ρόλος | Τύπος φωνής |
| --- | --- |
| Αντίνα | Σοπράνο |
| Σελίμο | Τενόρος |
| Χαλίφης | Μπάσος |
| Αλί | Τενόρος |
| Μουσταφά | Μπάσος |

Πλοκή
-----

Τόπος: Βαγδάτη

Σκηνή: Κήπος του Χαλίφη

Οι υπηρέτες του Χαλίφη της Βαγδάτης γιορτάζουν τον γάμο του με την σκλάβα του, την Αντίνα. Θέλει να την παντρευτεί γιατί του θυμίζει μια άλλη γυναίκα που αγαπούσε κάποτε. Όλοι είναι χαρούμενοι εκτός από τον Σελίμο, τον πρώην εραστή της, ο οποίος σχεδιάζει να την κλέψει από το χαρέμι και να φύγουν για να ζήσουν ευτυχισμένοι. Έτσι πληρώνει με ένα πουγκί νομίσματα τον Μουσταφά, τον κηπουρό για να τον βοηθήσει στο σχέδιο του. Η Αντίνα μια και νόμιζε ότι ο Σελίμο ήταν νεκρός, δέχτηκε την πρόταση του Χαλίφη να την παντρευτεί. Όμως όταν βλέπει ζωντανό τον Σελίμο, συγκινείται και σχεδιάζουν μαζί πως θα φύγουν, με τη βοήθεια των Μουσταφά και Αλί, φίλος του Σελίμο. Το σχέδιο τους αποτυγχάνει όμως καθώς συλλαμβάνονται από τον Χαλίφη, ο οποίος καταδικάζει το ζευγάρι σε θάνατο. Όταν ακούει η Αντίνα για την καταδίκη του Σελίμο σε θάνατο λιποθυμάει και ο Χαλίφης βλέπει στο λαιμό της το μενταγιόν που φορούσε η χαμένη του κόρη. Τελικά αποκαλύπτεται ότι η Αντίνα ήταν η χαμένη κόρη του Χαλίφη, ο οποίος τελικά ελευθερώνει τον Σελίμο και τους αφήνει να παντρευτούν.

Παραπομπές
----------

1. ↑  *Ιστορικό Αρχείο Ρικόρντι*. 119. Ανακτήθηκε στις 20  Οκτωβρίου 2021.

Εξωτερικοί σύνδεσμοι
--------------------

* Πλοκή της όπερας στην αρχική σελίδα του Rossini Opera Festival

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 175885714
* LCCN: n94094008
* GND: 300370083
* BNF: cb14029182r (data)

 |

 |
Η **Μαρία Άννα** (*Marie Anne de Bourbon*, 24 Φεβρουαρίου 1678 - 11 Απριλίου 1718) από τον Οίκο των Βουρβόνων ήταν κόρη του Πρίγκιπα του Κονντέ και ως τέτοια ήταν *πριγκίπισσα εξ αίματος*. Με τον γάμο της έγινε δούκισσα του Βαντόμ & του Ετάμπ.

Η Μαρία-Άννα των Βουρβόνων, που παντρεύτηκε τον δούκα του Βαντόμ & Ετάμπ.

Βιογραφία
---------

Ήταν η τέταρτη κόρη του Ερρίκου Γ΄ Ιουλίου του Κονντέ και της Άννας Ερριέττας των Βίττελσμπαχ, κόρης του Εδουάρδου του Παλατινάτου-Ζίμμερν.

Στη νεότητά της ήταν γνωστή ως *Δεσποινίς ντε Μονμορανσύ*, που προερχόταν από έναν από τους τίτλους του πάππου της. Ο πατέρας της ήταν *πρίγκιπας εξ αίματος* και ο πρωτότοκος γιος του Λουδοβίκου Β΄ του Κονντέ.

H Μαρία Άννα γεννήθηκε στο Οτέλ ντε Κοντέ, στο Παρίσι, όπου ο πατέρας της ήταν υβριστικός σε αυτήν, όπως και η μητέρα της. Αυτός συχνά χτυπούσε την κόρη του. Ήταν η μικρότερη από πέντε αδέλφια και από τα τελευταία που παντρεύτηκε. Το 1704 ο πατέρας της ζήτησε να παντρευτεί τον Φερδινάνδο Κάρολο Γκοντζάγκα της Μάντουα, αλλά η πρόταση δεν υλοποιήθηκε και ο Δούκας νυμφεύτηκε τη Σουζάνα Ερριέττα της Λωρραίνης, γνωστή ως *Δεσποινίς ντ' Ελμπέφ*.

Με τη βοήθεια της 3ης αδελφής της Λουίζας Βενεδίκτης, Δούκισσας του Μαιν, και χωρίς την άδεια της μητέρας της -ο πατέρας και ο αδελφός της είχαν ήδη αποβιώσει- η Μαρία Άννα παντρεύτηκε τον μακρινό εξάδελφό της Λουδοβίκο Ιωσήφ, Δούκα του Βαντόμ, δισεγγονό του Ερρίκου Δ΄ της Γαλλίας από την ερωμένη του Γκαμπριέλ ντ'Εστρέ. Ο γάμος έγινε το 1710 στο παρεκκλήσιο του Ανακτόρου ντε Σω, κατοικία της Λουίζας Βενεδίκτης. Η 2η αδελφή της Άννα Μαρία είχε αποβιώσει 25 ετών και ο αδελφός της δύο μήνες πριν. Αν και η Χήρα Πριγκίπισσα του Κοντέ δεν είχε πληροφορηθεί για τον επικείμενο γάμο, ήταν παρούσα στην τελετή μαζί με τον εγγονό της Λουδοβίκο Ερρίκο Α΄ του Κονντέ, τη σύζυγό του Μαρία Άννα των Κοντί· επίσης με τη χήρα 1η κόρη της Μαρία Θηρεσία των Βουρβόνων και τα δύο της παιδιά Λουδοβίκο Αρμάνδο Β΄ του Κοντί και τη Λουίζα Αδελαΐδα. Εκεί παραβρέθηκαν ο Δούκας και η Δούκισσα του Μαιν (οι ιδιοκτήτες του Ανακτόρου) με τα τέκνα τους Λουδοβίκο Αύγουστο του Ντόμμπ και Λουδοβίκο Κάρολο του Ε.

Δύο ημέρες μετά τον γάμο ο Δούκας του Βαντόμ άφησε τη σύζυγό του στο Σω και αποσύρθηκε στο Ανάκτορο ντ'Ανέ. Όταν απεβίωσε το 1712, της άφησε τον τίτλο και τις ιδιοκτησίες του δουκάτου του Ετάμπ. Το 1714 η Μαρία-Άννα άρχισε βελτιώσεις και να επεκτείνει το Οτέλ ντε Βαντόμ στο Παρίσι, όπου απεβίωσε το 1718 σε ηλικία 40 ετών. Τάφηκε στη μονή των Καρμηλιτών *Φωμπούρ Σαιν-Ζακ* του Παρισιού. Το δουκάτο του Ετάμπ κληρονόμησε η κόρη του αδελφού της Λουίζα Ελισάβετ των Βουρβόνων.

Οικογένεια
----------

Παντρεύτηκε τον Λουδοβίκο Ιωσήφ, Δούκα του Βαντόμ, στρατάρχη της Γαλλίας με σπουδαίες επιτυχίες. Δεν απέκτησαν τέκνα.

Παραπομπές
----------

Πηγές
-----

* Williams, H. Noel (1912). "Love Affairs of the Condé family". Love Affairs of the Condé family. pp. 268–280.
**Αξιωματική αντιπολίτευση** στην Ελλάδα ονομάζεται το δεύτερο πολιτικό κόμμα που έχει αναδειχθεί κατά την τελευταία εκλογική διαδικασία για την ανάδειξη νέας Βουλής και τη συγκρότηση νέας κυβέρνησης, εφ' όσον δεν συμμετέχει σε αυτήν κάποιος βουλευτής του. Τη θέση και τον ρόλο της αξιωματικής αντιπολίτευσης, που είναι ο ενδελεχής έλεγχος της κυβέρνησης, επιτελεί ο ΣΥΡΙΖΑ-Προοδευτική Συμμαχία μετά τις βουλευτικές εκλογές του 2023.

Σύμφωνα με τον Κανονισμό της Βουλής των Ελλήνων (άρθρο 20) «Ο πρόεδρος της μεγαλύτερης κοινοβουλευτικής ομάδας που δεν συμμετέχει στην κυβέρνηση ονομάζεται αρχηγός της αντιπολίτευσης και έχει ειδικά δικαιώματα που αναγνωρίζονται από τον Κανονισμό της Βουλής και τις ισχύουσες διατάξεις». 

Σημερινός αρχηγός της αξιωματικής αντιπολίτευσης είναι ο πρόεδρος της Κοινοβουλευτικής Ομάδας του ΣΥΡΙΖΑ-Π.Σ. Σωκράτης Φάμελλος.